ભાજપ પર આકરા પ્રહારો કરતાં તેઓએ કહ્યું હતું કે ભાજપ આખીય ઘટના ને રાજકીય સ્વરૂપ આપી વિપક્ષ પર આરોપ મુકી રહી છે પણ તે ભુલી જાય છે કે કઠુઆ અને ઉન્નાવ ની ઘટનાને ધર્મના ચશ્માથી જોવાની તેની હરકતોનું જ આ પ્રતિબીંબ છે. મહારાષ્ટ્રમાં પહેલા ગુજરાતીઓ અને બાદમાં ઉત્તર ભારતીયોને સેકન્ડ સીટીઝન ની જેમ રહેમનજરમાં જોતી શીવસેના સાથે સત્તા સુખ માણતી ભાજપ આજે મગરના આંસુ સારી રહી છે. કોઈપણ ઘટના પાછળ કોંગ્રેસ નો હાથ જોવાની ભાજપની નબળાઈ એ સાબિત કરે છે કે કાયદા વ્યવસ્થા પર તેનો કોઈ અંકુશ રહ્યો જ નથી.